SPCG ผนึก HMPRO-ตลท.จัดสัมมนาลดรายจ่ายฝ่าวิกฤต กับโซลาร์ รูฟ เสรี
SPCG ผนึก HMPRO และ ตลท. จัดงานสัมมนา “ลดรายจ่ายฝ่าวิกฤต กับโซลาร์ รูฟ เสรี” เตรียมความพร้อมเข้าร่วมโครงการขายไฟให้ภาครัฐบาล ชูรับส่วนลดสูงสุด 100,000 บาท พร้อมระบบบริหารจัดการพลังงานภายในครัวเรือน (HEMS) มูลค่า 55,000 บาท เฉพาะงานนี้เท่านั้น 
23 มิ.ย. 2559


บริษัท เอสพีซีจี จำกัด (มหาชน) หรือ SPCG ร่วมกับ บริษัท โฮม โปรดักส์ เซ็นเตอร์ จำกัด (มหาชน)  หรือ HMPRO และตลาดหลักทรัพย์แห่งประเทศไทย หรือ ตลท.ขอเชิญผู้สนใจร่วมงานสัมมนาในหัวข้อ “ลดรายจ่ายฝ่าวิกฤต กับโซลาร์ รูฟ เสรี” เพื่อเตรียมความพร้อมเข้าร่วมโครงการ ในการขายไฟให้ภาครัฐบาล โดยเฉพาะผู้ใช้ไฟตามบ้านในช่วงเวลากลางวัน รับส่วนลดสูงสุด 100,000 บาท พร้อมรับ ระบบบริหารจัดการพลังงานภายในครัวเรือน (HEMS) มูลค่า 55,000 บาท เฉพาะงานนี้เท่านั้น ในวันเสาร์ที่ 9 กรกฏาคม 2559 เวลา 13.30 – 16.00 น. ณ หอประชุมศาสตราจารย์สังเวียนอินทรวิชัย ตลาดหลักทรัพย์แห่งประเทศไทย (ข้างศูนย์การประชุมแห่งชาติสิริกิติ์) รับที่นั่งจำนวนจำกัด ผู้สนใจสำรองที่นั่ง โทร 02-831-6000